Il-GreenPak Coop Society nediet is-sitt edizzjoni tal-inizjattiva popolari Nirriċkla għall-Istrina. Il-kampanja għandha l-għan li tiġbor fondi għal L-Istrina 2016 permezz tal-ġbir u riċiklaġġ ta' tappijiet tal-plastik. Din l-attività tnediet uffiċjalment fil-Kulleġġ San Benedittu Skola Primarja Ħal Għaxaq fil-preżenza tal-President ta' Malta, Marie-Louise Colerio Preca. Waqt id-diskors tiegħu, il-Kap Eżekuttiv ta' GreenPak, l-Inġ. Mario Schembri, kompla jibni fuq il-messaġġ pożittiv mill-President ta' Malta waqt l-inawgurazzjoni, u ħeġġeġ lill-istudenti biex ixerrdu l-messaġġ, jispiraw azzjoni, u jmexxu bl-eżempju. "L-għan ewlieni tal-kampanja hi li ntejbu r-rati ta' riċiklaġġ biex nipproteġu l-ambjent naturali ta' Malta. Fl-istess waqt, din il-kampanja sservi wkoll biex tiġbor fondi għall-karità, bi GreenPak tikkontribwixxi direttament b'risq il-Malta Community Chest Fund," qal l-Inġ. Schembri, "L-enerġija u l-ħeġġa li bihom l-istudenti jinvolvu ruħhom tkompli tispirana, sena wara l-oħra." Matul il-kampanja tas-sena l-oħra (2015), GreenPak irriċiklat 'il fuq minn 11.5 miljun tapp tal-plastik, bil-piż totali ta' iktar minn 34.5 tunellata. It-tappijiet tal-plastik kienu miġbura minn 138 skola u 36 entità oħra, fosthom kunsilli lokali, gruppi tal-iscouts, klabbs tal-baned u organizzazzjonijiet oħra. Donazzjoni ta' €17,000 kienet ippreżentata mill-uffiċjali ta' GreenPak waqt L-Istrina 2015. "Xtaqna nuru kif affarijiet sbieħ jistgħu jsiru possibbli mir-riċiklar ta' plastik mormi. Nittama li nimmotivaw u ninkoraġġixxu iktar nies biex jirriċiklaw aktar," żid l-Inġ. Schembri. Matul ix-xhur li ġejjin, l-edukaturi ta' GreenPak, flimkien mal-maskot ta' GreenPak, Green Gary, se jżuru l-parteċipanti u jispjegawlhom l-iskop ta' Nirriċikla għall-Istrina, filwaqt li jgħinu biex jitkattar l-apprezzament dwar l-importanza li nirriċiklaw. Il-parteċipanti kollha se jingħataw ċertifikat ta' parteċipazzjoni fi tmiem il-kampanja 2016. Skejjel, organizzazzjonijiet jew kumpaniji privati interessati li jieħdu sehem fil-kampnaja qed ikunu mistiedna biex jirreġistraw l-interess tagħhom Għal aktar tagħrif dwar il-kampanja Nirriċikla għall-Istrina wieħed jista' jikkuntattja lil GreenPak Coop Society fuq 2166 1081, jibgħat email lil [email protected] , jew iżur is-sit www.greenpak.com.mt